Арча районы Түбән Мәтәскә урта мәктәбе

***Укытучылар көненә багышланган бәйрәм***

***5 нче класс укучылары белән***

***әзерләнгән кичә***

***Класс җитәкчесе: Йосыпова Р.К.***

***2015-2016 нчы уку елы***

**А.Б.** Хөрмәтле укытучылар, кадерле укучылар, мәктәбебездә эшләүче барлык хезмәткәрләр! Бүген бездә зур бәйрәм - укытучылар көне. Хөрмәтле укытучылар! Сезнең барыгызны да бәйрәм белән ихлас күңелдән котлыйбыз. Авыр, ләкин җаваплы һәм мактаулы  эшегездә зур уңышлар, корычтай нык сәламәтлек, кояштай озын гомер, иксез – чиксез сабырлык, гаилә бәхете телибез. һәр таңны сау – сәламәт каршылагыз, һәр яңа көн сезгә сөенеч, шатлык, бәхетләр генә алып килсен. Замана авырлыклары, күңел төшенкелеге сезне читләтеп үтсен..

               Чын йөрәктән котлавыбыз   
              Җыр булып сезгә барсын.   
               Бүгенге бәйрәм гомергә   
               Истәлек булып калсын.

Бүгенге әзерләнгән чыгышыбыз сезгә бәйрәм бүләге булсын.

**Җыр “Сез иң гүзәл кеше икәнсез**

ӘХМӘТ ХӘЙРЕТДИНОВ музыкасы , ФӘНИС ЯРУЛЛИН сүзләре   
**“Сез иң гүзәл кеше икәнсез”**Килгән чакта башка авырлык,   
Җитми калса көч йә сабырлык,   
Сиздермичә ярдәм иткәнсез —   
Сез иң күркәм кеше икәнсез.   
  
Балаларның теле — кыңгырау,   
Гел чыңгылдый, ява мең сорау.   
Барысына да җавап биргәнсез —   
Сез иң гүзәл кеше икәнсез.   
  
Укып чыгып, дөнья тануны,   
Бәхетебезне эзләп табуны   
Зур ышаныч белән көткәнсез —   
Сез иң сабыр кеше икәнсез.   
  
Мактагансыз тиеш урында,   
Яклагансыз тиеш урында.   
Безнең өчен сез тир түккәнсез —   
Сез иң гүзәл кеше икәнсез.

**1 укучы**. Укытучы! Бүген галим дә, ташчы да, иген игүче дә олы исемең алдында баш ия, чөнки теләсә кайсы һөнәргә юл башы синең фидакар хезмәтең нәтиҗәсендә салына. Киң күңеллелек, тырышлык, кешеләргә чиксез мәхәббәт, синдәге сабырлык аналар сабырлыгына тиң. Юкка гынамы сине әниләребез белән тиңлибез. Шушы катлаулы чорда да көндәлек мәшәкатләрне бер читкә куеп, башкалар өчен яшисең.

**2 укучы.** Авыр, ләкин дөнядагы иң кирәкле хезмәтне бар көчеңне куеп башкарасың.Нарасый күңеленә син чәчкән игелек орлыклары шытымнар бирсен, үссен, корымасын иде.

Укытучы! Бәйрәмең белән сине! Уңышларыңа сөенеп, бәхет хисе кичереп яшә. Һәр таңны сау-сәламәт каршыла, замана авырлыклары, күңел төшенкелеге киләчәктә сине читләтебрәк үтсен.

**3 укучы.** Бөтен гомерен балаларга биреп,

Таңнан төнгә янып-көюче,

Күктә янган якты кояш сыман

Тирә-юньне нурга күмүче – укытучым!

**4 укучы.**Һәрбер сүзе, җылы күз карашы,

Сабый күңеленең түренә үтүче,

Авырлыклар килсә, уртаклашып,

Сиздермичә ярдәм итүче- укытучым.

**5 укучы.** Кирәк чакта бераз кырыс булып,

Тыныч кына җавап бирүче,

Белем дөнясының баскычларын

Синең белән бергә үтүче-укытучы.

**А.б.** Бие әле, бие әле,

Биегәненңе күрсеннәр.

Бигрәк оста бии икән,

Азалия   дисеннәр.

**Сезнең игтибарыгызга Сабирова Азалия башкаруында бию “\_\_\_\_\_\_\_\_\_\_\_\_\_\_\_\_\_\_\_\_\_\_” Рәхим итеп карагыз.**

**6 укучы.** Ай нинди көн, нинди көн бу?

Кыздыра кояш көзне.

Шул кояштай якты сыман

Укытучылар көне.

**7 укучы**. Һәр йөрәккә кереп урнашасыз,

Исемегез һәркем телендә.

Беркайчанда болыт капламасын,

Кояш көлсен тормыш күгендә

**8 укучы.** Җылы караш, назлы сүзләреңнән,

Тоям синең йөрәк җылыңны.

Укытучым! Иң кадерле кешем,

Бүләк итеп ал син җырымны.

**Жыр. Азалия “Укытучыма”**

**9 укучы.** . Гади генә, җайлы гына итеп

              Күңелләргә үтеп керәсез,

             Балаларга терәк, таяныч Сез,

              Аналардай сөя беләсез.

**10 укучы.** Укытучым сердәш, ярдәмче Сез,

               Һәр вакытта гүзәл түземдә.

               Иң һөрмәтле матур кеше булып,

               Каласыз Сез күңел түрендә.

**11 укучы.** Кирәк чакта җитез дә син, тапкыр да син,  
            Кирәк чакта батыр да син, сабыр да син,  
            Бик җаваплы, авыр синең хезмәтең дә,  
            Тиешенчә күрсәң иде хөрмәтен дә...

**12 укучы.** С днём учителя сегодня

               Поздравляем от души.

               Будьте счатливы, здоровы

                И всегда так хороши!

               Спасибо за любовь и ласку.

               Заботу, нежность и тепло.

               Когда вы рядом жизнь как сказка,

               И самый хмурый день светло!

**13 укучы.** Бәйрәмеңдә кабул итсәң иде  
            Чын йөрәктән чыккан сүзләрне.  
            Укытучым, син бит белем биреп  
            Ачтың безнең сукыр күзләрне.  
            Син лаеклы, газиз укытучым  
            Рәхмәтләрнең иң җылысына.  
            Син лаеклы, газиз укытучым  
            Хөрмәтләрнең иң олысына.

**14 укучы.** 1.Барыбызга бер генә,

                       Белмим, ничек өлгерә.

                       Үзе шундый сөйкемле,

                        Нәкъ әнием шикелле,

                    2.Шатлыгыма сөенә,

                         Кайгым булса - көенә…

                         Көн дә гыйлем өләшеп

                         Илтә белем иленә.

                     3. Кадерле укытучым,

                         Аннан галим беркем дә

                         Юк сыман шуның өчен.

                         Ул - минем укытучым!

                      4. Кырда иген иксәм дә,

                          Ул булыр гел уемда,

                          Маяк булыр юлымда

                            Сөекле укытучым,

                            5.Аңарга мин гомергә

                            Бурычлы шуның өчен.

                            Ул - минем укытучым!

**А.Б.** Алтын яфрак ява урамнарга,

Сукмакларга ява, юлларга.

Урам буйлап атлый укытучы

Чумган килеш тирән уйларга.

Уйларыгыз изге, сабыйларның

Күңеленә барып ялгана.

Күпме хисләр кирәк алар өчен,

Ял-йокыңны онытып янарга.

Без беләбез, сезгә җиңел түгел

Күпме язмыш сезнең кулларда.

Ышаныгыз! Укучылар булыр

Сез күрсәткән тугры юлларда

**Җыр «Укытучым» бергэ (шарлар белән)**

1)Язгы кояш нурын сипкән кебек

Яктыртасың барыр юлымны

Акыл көчен өстәп хисләреңә

Өләшәсең йөрәк жылыңны.

**КУШ**:Укытучым, белем биреп

Һәрчак алга әйдисең

Күңелләрне күңелләргә

Жепләр белән бәйлисең.

2)Гел дөреслек синең күзләреңдә

Гел ихласлык синең жаныңда

Кояш тирәсендэ әйләнгәндәй

Укучылар һәрчак яныңда.

3)Гадел саф йөрәкле укытучым

Зур хөрмәткә лаек кеше син

Пакълык өстәп бала күңеленә

Безгэ үрнәк булып яшисең.

Хөрмәтле укытучыларыбыз! Шуның белән әзерләнгән чыгышыбыз тәмам. Әгәр дә бүгенге чыгышыбыз белән сезнең күңелләрегезгә бәйрәм шатлыгы бирә алганыз икән, без дә бик шат. Бу шатлык сезгә ел буена җитсен. Сезне тагын бер кат бәйрәм белән котлыйбыз. Изге эшегездә зур уңышлар, хезмәт шатлыгы, күңел тынычлыгы, тырыш, тәртипле укучылар, гаилә бәхете, ныклы сәламәтлек, озын гомер телибез. Игътибарыгыз өчен рәхмәт!